b'\n_START_ARTICLE_\nLiterarno-umetni\xc5\xa1ko dru\xc5\xa1tvo Literatura\n_START_PARAGRAPH_\nLiterarno-umetni\xc5\xa1ko dru\xc5\xa1tvo Literatura (kraj\xc5\xa1e LUD Literatura) je slovensko zalo\xc5\xbeni\xc5\xa1ko dru\xc5\xa1tvo, ki mese\xc4\x8dno izdaja revijo Literatura. Literatura je osrednja publikacija, ki obravnava sodobno slovensko knji\xc5\xbeevnost. Izhaja od leta 1989 (do marca leta 2008 je iz\xc5\xa1lo 149 zvezkov), pred tem \xc4\x8dasom pa je bila oblikovana v sklopu revije Problemi. _NEWLINE_Revija se osredoto\xc4\x8da na objavljanje izvirnih in prevedenih knji\xc5\xbeevnih del v slovenskem jeziku (proza, poezija, esejistika, kritike in intervjuji, pa tudi strip).'